A green and white logo

Description automatically generatedA black background with blue text

AI-generated content may be incorrect.A blue and white logo

AI-generated content may be incorrect.A logo of a sword

AI-generated content may be incorrect.A logo of a shield

AI-generated content may be incorrect.

**Nepalaužti: netekę galūnių Ukrainos laisvės gynėjai susitinka su Lietuvos karo akademijos bendruomene**

Kviečiame į spaudos konferenciją ir susitikimą su sužeistais Ukrainos gynėjais bei Lietuvos karo akademijos bendruomene.

**KADA:** gegužės 22 d., (ketvirtadienį), 14 -16 val.

**KUR:** Generolo Žemaičio Lietuvos karo akademijoje (Šilo g. 5A, Vilnius)

**DALYVIAI:** Ukrainos veteranai – Volodymyras Rudkovskis, Ihoris Krupnovas, Romanas Černenko, Oleksijus Guščynas, Oleksandras Bielovas, Oleksandras Sakura; CPVA programos „Co Create Future of Ukraine“ vadovas Artūras Žarnovskis; Ukrainos veteranų organizacijos „Unbroken Foundation“ vadovas Oleksandras Kobzarevas; Lietuvos karo akademijos bendruomenė

**PROGRAMOJE:**

14.00 - 14.30 val. - spaudos konferencija su Ukrainos veteranais

14.30 val. – Lietuvos karo akademijos atstovo sveikinimo žodis

14.40 val. – CPVA Reabilitacijos programos pristatymas (programos „Co Create Future of Ukraine“ vadovas Artūras Žarnovskis)

14.50 – 16.00 val. – diskusija „Anapus mūšio lauko – veteranų vaidmuo tautos kūrime“ ir neformalus bendravimas.

Ukrainos veteranai – Nacionalinio Ukrainos reabilitacijos centro „Unbroken“, kurio veiklą ir plėtrą remia Lietuva, pacientai. Kovodami prieš rusijos agresiją jie neteko galūnių ir šiuo metu vaikšto su protezais.

Nepaisant to, Ukrainos laisvės gynėjai dalyvaus **gegužės 24 d**. (šeštadienį) simboliniame **bėgime „Už jūsų ir mūsų laisvę“** „If“ Vilniaus pusmaratonyje. Renginio globėjas – užsienio reikalų ministras Kęstutis Budrys. Išreikšdami solidarumą, prie Ukrainos veteranų kartu su Lietuvos visuomene taip pat prisijungs ir Lietuvos karo akademijos kariūnai.

CPVA kartu su Lietuvos karo akademija šį susitikimą organizuoja siekiant atkreipti dėmesį į iššūkius, su kuriais susiduria Ukrainos veteranai, kovoję prieš rusijos agresiją ir dabar bandantys grįžti į pilnavertį gyvenimą.

CPVA šiuo metu vykdo visapusišką reabilitacijos programą, padedančią Ukrainos medicinos įstaigoms šalyje susidoroti su beprecedenčiu sužeistų karių ir civilių srautu – tokiu, kokio pasaulis nematė nuo Antrojo pasaulinio karo.

**Norintiems dalyvauti renginyje, būtina užsiregistruoti iki gegužės 21 d. (trečiadienio) 12 val. el paštu**: [e.merkyte@cpva.lt](mailto:e.merkyte@cpva.lt)